
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2062 

23 Αυγούστου 2013 


ΑΠΟΦΑΣΕΙ Σ 

Αριθμ. 27397/122/19.8.2013 

Επιβολή διοικητικών κυρώσεων για τις ευθέως αποδει- 
κνυόμενες παραβάσεις της εργατικής νομοθεσίας, 
κατά δέσμια αρμοδιότητα του Επιθεωρητή Εργασίας. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Το άρθ. 90 του Κώδικα Νομοθεσίας για την Κυβέρ¬ 
νηση και τα Κυβερνητικά Όργανα που κυρώθηκε με το 
άρθρο πρώτο του Π.Δ. 63/2005 (ΦΕΚ 98 τ.Α'). 

2. Τις διατάξεις του Π.Δ. 85/2012 «Ιδρυση και Μετονομα- 
σία Υπουργείων, μεταφορά και κατάργηση υπηρεσιών» 
(ΦΕΚ 141/τ.Α721.6.2012), όπως τροποποιήθηκε με το Π.Δ. 
88/2012 (ΦΕΚ 143/τ.Α74.7.2012). 

3. Τις διατάξεις του Ν. 3996/2011 «Αναμόρφωση του 
Σώματος Επιθεωρητών Εργασίας, ρυθμίσεις θεμά¬ 
των Κοινωνικής Ασφάλισης και άλλες διατάξεις» (ΦΕΚ 
170/5.8.2011) ιδίως το αρθ. 24 παρ. 4.. 

4. Τις διατάξεις της ΔΣΕ 81 (1947) «Περί Επιθεωρήσε- 
ως της εργασίας εις την βιομηχανία και το εμπόριο», 
η οποία κυρώθηκε με τον Ν. 3249/2.6.1955 (ΦΕΚ 139/ 
τ.Α7 2.6.1955). 

5. Τον Ν. 4144/2013 άρθρο 23 και άρθρο 80 «Αντιμετώ¬ 
πιση της παραβατικότητας στην Κοινωνική Ασφάλιση 
και στην αγορά εργασίας και λοιπές διατάξεις αρμοδιό¬ 
τητας του Υπουργείου Εργασίας, Κοινωνικής Ασφάλισης 
και Πρόνοιας» (ΦΕΚ 88/18.4.2013). 

6. Τις διατάξεις του Ν. 4093/2012 «Εγκριση Μεσοπρόθε¬ 
σμου Πλαισίου Δημοσιονομικής Στρατηγικής 2013-2016 - 
Επείγοντα Μέτρα Εφαρμογής του Ν. 4046/2012 και του 
Μεσοπρόθεσμου Πλαισίου Δημοσιονομικής Στρατηγικής 
2013-2016» (ΦΕΚ 222/τ.Α7ΐ2.11.2012). 

7. Τις διατάξεις του Π.Δ 368/89 «Οργανισμός του 
Υπουργείου Εργασίας» (ΦΕΚ 163/τ.Α7ΐ989). 

8. Την κοινή υπουργική απόφαση «Απόδοση μέρους 
εισπραττομένου προστίμου στο Ανώτατο Συμβούλιο 
Εργασίας (ΑΣΕ)» των Υπουργών Οικονομίας και Οι¬ 
κονομικών και Εργασίας και Κοινωνικών Ασφαλίσε¬ 
ων 16909/19.12.2003 (ΦΕΚ 1892/τ.Β7ΐ9.12.2003), όπως 
τροποποιήθηκε με την κοινή υπουργική απόφαση 
120151/17.5.2005 (ΦΕΚ 705/τ.Β725.5.2005) και ισχύει, σε 
συνδυασμό με την υπ’ αριθμ 2/75109/0020/21.11.2011 από¬ 
φαση του Υπουργού Οικονομικών. 


9. Την υπ’ αριθμ. 22365/97/5.7.2013 απόφαση του Πρω¬ 
θυπουργού «Ανάθεση αρμοδιοτήτων στον Υφυπουργό 
Εργασίας, Κοινωνικής Ασφάλισης και Πρόνοιας, Βασί¬ 
λειο Κεγκέρογλου» (ΦΕΚ 1667/τ.Β75.7.2013). 

10. Την υπ’ αριθμ. 2063/Δ1/632/18.2.2011 (ΦΕΚ 266 τ.Β') 
απόφαση του Υπουργού Εργασίας και Κοινωνικής Ασφά¬ 
λισης «Κατηγοριοποίηση παραβάσεων και καθορισμός 
ύψους προστίμων που επιβάλλονται από τους Επιθεω¬ 
ρητές Εργασίας του Σώματος Επιθεώρησης Εργασίας 
(ΣΕΠΕ)». 

11. Την κοινή υπουργική απόφαση 16935/Δ10.104/2010 
των Υπουργών Οικονομίας, Ανταγωνιστικότητας και 
Ναυτιλίας, Εργασίας και Κοινωνικής Ασφάλισης και Προ¬ 
στασίας Πολίτη «Όροι παροχής υπηρεσιών και χρονικά 
όρια υποχρεωτικής απασχόλησης του τεχνικού ασφα¬ 
λείας κατά την εκτέλεση ναυπηγοεπισκευαστικών ερ¬ 
γασιών σε πλοία.» (ΦΕΚ 1346/τ.Β72010). 

12. Το γεγονός ότι από την πράξη αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Αρθρο 1 

Επιβολή Κυρώσεων, κατά Δέσμια Αρμοδιότητα 
του Επιθεωρητή Εργασίας, κατά 
τη διαπίστωση Αδήλωτης Εργασίας 

α) Ειδικός Επιθεωρητής Εργασίας ή Επιθεωρητής Ερ¬ 
γασίας που διαπιστώνει τη μη αναγραφή εργαζομένου 
στον ισχύοντα πίνακα προσωπικού που τηρείται από 
τον εργοδότη, επιβάλλει διοικητική κύρωση (πρόστιμο) 
σύμφωνα με το άρθρο 3 της παρούσης, κατά δέσμια 
αρμοδιότητα, χωρίς προηγούμενη πρόσκλησή του για 
παροχή εξηγήσεων ως κατωτέρω: 

Παράβαση: Μη αναγραφή εργαζομένου στον πίνακα 
προσωπικού. 

Επιβαλλόμενο πρόστιμο: ο κατώτατος νόμιμος νομο¬ 
θετημένος μισθός, μη προσαυξημένος για κάθε τριετία 
προϋπηρεσίας επί (18) δεκαοκτώ μήνες εργασίας για 
κάθε αδήλωτο εργαζόμενο - υπάλληλο και το κατώτατο 
νόμιμο νομοθετημένο ημερομίσθιο, μη προσαυξημένο 
για κάθε τριετία προϋπηρεσίας επί τετρακόσιες τρεις 
(403) ημέρες εργασίας για κάθε αδήλωτο εργαζόμενο - 
εργατοτεχνίτη, ανάλογα με την ηλικιακή διάκριση που 
θεσπίζει η υποπαράγραφος ΙΑ 11 του άρθρου πρώτου 
του Ν. 4093/2012. 

Συγκεκριμένα για κάθε αδήλωτο εργαζόμενο: 



Μισθός 

Επί Μήνες Εργασίας 

Επιβαλλόμενο 

Πρόστιμο 

Γ ια υπάλληλο ηλικίας άνω 
των 25 ετών 

586,08 

18 

10.549,44 € 

Για υπάλληλο ηλικίας κάτω 
των 25 ετών 

510,95 

18 

9.197,10 € 



Ημερομίσθιο 

Επί Ημέρες Εργασίας 

Επιβαλλόμενο 

Πρόστιμο 

Γ ια εργατοτεχνίτη ηλικίας 
άνω των 25 ετών 

26,18 

403 

10.550,54 € 

Για εργατοτεχνίτη ηλικίας 
κάτω των 25 ετών 

22,83 

403 

9.200,49 € 


β) Σε περίπτωση υποτροπής της επιχείρησης / ερ¬ 
γοδότη για την παραπάνω παράβαση, επιβάλλεται, πέ¬ 
ραν των ανωτέρω χρηματικών προστίμων, προσωρινή 
ή οριστική διακοπή της λειτουργίας συγκεκριμένης πα¬ 
ραγωγικής διαδικασίας ή τμήματος ή τμημάτων ή του 
συνόλου της επιχείρησης ή εκμετάλλευσης στις οποίες 
έχει διαπραχθεί η παράβαση, σύμφωνα με τα οριζόμενα 
στο εδάφιο β' της παραγράφου 3 του άρθρου 23 σε 
συνδυασμό με το εδάφιο Β, της παραγράφου 1 του 
άρθρου 24, του Ν. 3996/2011, όπως ισχύει. 

Τυχόν αλλαγή του νομίμου εκπροσώπου της επιχείρη¬ 
σης / εργοδότη δεν επηρεάζει την υποτροπή. 

Αρθρο 2 

Επιβολή Κυρώσεων, κατά Δέσμια Αρμοδιότητα 
του Επιθεωρητή Εργασίας, κατά τη διαπίστωση 
παραβάσεων του εδάφ. β' της παρ. 4 και της παρ. 7, 
του άρθρου 24 Ν. 3996/2011, όπως ισχύει. 

Ειδικός Επιθεωρητής Εργασίας ή Επιθεωρητής Εργα¬ 
σίας που διαπιστώνει την τέλεση των παραβάσεων που 
αναφέρονται στο εδάφ. β' της παρ. 4 και στην παρ.7 
άρθ. 24 Ν. 3996/2011, όπως ισχύει, επιβάλλει διοικητική 
κύρωση (πρόστιμο), αμελλητί, κατά δέσμια αρμοδιότη¬ 
τα χωρίς προηγούμενη πρόσκληση του εργοδότη για 
παροχή εξηγήσεων ως κατωτέρω: 

I) Παραβάσεις: 

α) Μη επίδειξη ειδικού βιβλίου υπερωριών, 
β) Μη επίδειξη βιβλίου ημερησίων δελτίων απασχο- 
λουμένου προσωπικού οικοδομικών και τεχνικών έργων. 

γ) Μη επίδειξη εντύπων όρων ατομικών συμβάσεων 
εργασίας του προσωπικού, όπου αυτά τηρούνται (έδρα ή 
υποκατάστημα ή παράρτημα ή χωριστές εγκαταστάσεις 
ή κεντρικό σύστημα διοίκησης ή διαχείρισης ανθρώπινου 
δυναμικού, οικονομικές υπηρεσίες κ.λπ.). 

δ) Μη επίδειξη εκκαθαριστικών σημειωμάτων αποδο¬ 
χών προσωπικού για το τελευταίο τουλάχιστον τρίμηνο, 
όπου αυτά τηρούνται (έδρα ή υποκατάστημα ή παράρ¬ 
τημα ή χωριστές εγκαταστάσεις ή κεντρικό σύστημα 
διοίκησης ή διαχείρισης ανθρώπινου δυναμικού ή οικο¬ 
νομικές υπηρεσίες κ.λπ.). 

Επιβαλλόμενο πρόστιμο για κάθε επιμέρους παρά¬ 
βαση: 

α) Για επιχείρηση /εργοδότη με αριθμό εργαζομένων 
από 1 έως 10 πρόστιμο: Τριακόσια ευρώ (300,00 €). 

β) Για επιχείρηση/εργοδότη με αριθμό εργαζομένων 
από 11 έως 50 πρόστιμο: Χίλια ευρώ (1.000,00 €). 


γ) Για επιχείρηση/ εργοδότη με αριθμό εργαζομένων 
από 51 έως 150 πρόστιμο: Δύο χιλιάδες ευρώ (2.000,00 €). 

δ) Γ ια επιχείρηση/ εργοδότη με αριθμό εργαζομένων 
από 151 έως 250 πρόστιμο: Τρεις χιλιάδες ευρώ (3.000,00 €). 

ε) Γ ια επιχείρηση/εργοδότη με αριθμό εργαζομένων από 
251 και άνω πρόστιμο: Πέντε χιλιάδες ευρώ (5.000,00 €). 

II) Παράβαση: Μη επίδειξη πιστοποιητικού απαλλα¬ 
γής από επικίνδυνα αέρια σε ναυπηγοεπισκευαστικές 
εργασίες. 

Επιβαλλόμενο πρόστιμο: 

α) Γ ια επιχείρηση /εργοδότη χαμηλής κατηγορίας επι- 
κινδυνότητας: Επτά χιλιάδες διακόσια ευρώ (7.200,00 €). 

β) Για επιχείρηση /εργοδότη μεσαίας κατηγορίας επι- 
κινδυνότητας: Δέκα χιλιάδες ευρώ (10.000,00 €). 

γ) Για επιχείρηση /εργοδότη υψηλής κατηγορίας επι- 
κινδυνότητας: Δεκαπέντε χιλιάδες ευρώ (15.000,00 €). 

Για τους σκοπούς της παρούσας απόφασης τα πλοία 
κατατάσσονται σε τρεις (3) κατηγορίες επικινδυνότητας: 
(Υ) Υψηλή κατηγορία επικινδυνότητας 
(Μ) Μεσαία κατηγορία επικινδυνότητας 
(X) Χαμηλή κατηγορία επικινδυνότητας. 

Στην Υψηλή (Υ) κατηγορία υπάγονται: 
α. Τα Δ/Ξ (πετρελαιοφόρα, υγραεριοφόρα κ.λπ.) εφό¬ 
σον σ’ αυτά εκτελούνταί: 

- εργασίες για τις οποίες προβλέπεται από την ισχύ- 
ουσα νομοθεσία η έκδοση πιστοποιητικού απαλλαγής 
από επικίνδυνα αέρια διάρκειας το πολύ 36 ωρών ή - 
εργασίες σε κλειστούς χώρους, που περιείχαν καύσιμα, 
εύφλεκτα ή άλλα υλικά που μπορεί να αποκτήσουν επι¬ 
κίνδυνες φυσικοχημικές ιδιότητες από τις εκτελούμενες 
εργασίες ή - θερμές εργασίες: 
αΐ. σε χώρους που γειτνιάζουν με χώρους φορτίου ή 
α2. στο αντλιοστάσιο και στα δίκτυα μεταφοράς φορ¬ 
τίων. 

β.'Ολα τα πλοία εφόσον σ’ αυτά εκτελούνταί εργασίες 
που απαιτούν την ταυτόχρονη παρουσία άνω των 150 
εργαζομένων. 

Στη Μεσαία (Μ) κατηγορία υπάγονται: 
α. Τα Δ/Ξ (πετρελαιοφόρα, υγραεριοφόρα κλπ.) εφό¬ 
σον σ’ αυτά εκτελούνταί εργασίες αποκλειστικά και 
μόνο εκτός των χώρων φορτίου και φυσικά εφόσον 
δεν εμπίπτουν σε μία από τις περιπτώσεις της Υψηλής 
κατηγορίας επικινδυνότητας. 

β. Τα πλοία κατά τη διάρκεια που λαμβάνουν χώρα 
εργασίες βαφής σε εσωτερικούς χώρους ή εργασίες 
αμμοβολής ή εργασίες υδροβολής. 

γ. Τα πλοία εφόσον σ’ αυτά εκτελούνται εργασίες για 
τις οποίες προβλέπεταί: 

- η χρήση ικριωμάτων όγκου συνολικά άνω των 500 
ιτι 3 ή 

- η χρήση σιδήρου άνω των 70.000 Κρε. 

δ. Τα πλοία εφόσον σ’ αυτά εκτελούνται εργασίες 
που απαιτούν την ταυτόχρονη εργασία 50 έως 150 ερ¬ 
γαζομένων. 

Στη Χαμηλή (X) κατηγορία υπάγονται: 

Όλα τα λοιπά πλοία και για εργασίες που δεν εμπί¬ 
πτουν σε καμία από τις παραπάνω περιπτώσεις, καθώς 
και τα ναυπηγούμενα μετά την καθέλκυσή τους και 
εφόσον δεν απαιτούν την ταυτόχρονη εργασία περισ¬ 
σοτέρων των 49 εργαζόμενων. 

III) Παράβαση: μη επίδειξη πιστοποιητικού ελέγχου 
ανυψωτικών μηχανημάτων, ανά μηχάνημα έργου. 

Επιβαλλόμενο πρόστιμο ανά περίπτωση: Δύο χιλιάδες 
πεντακόσια ευρώ (2.500,00 €). 

Άρθρο 3 

Δελτίο ελέγχου και πράξη επιβολής προστίμου 

α) Για την επιβολή των ανωτέρω κυρώσεων (προστί¬ 
μων) των άρθρων 1 και 2 της παρούσας, συντάσσεται 
και επιδίδεται επί τόπου Δελτίο Ελέγχου, με το οποίο 
βεβαιώνεται το είδος της παράβασης, και συντάσσεται 
και επιδίδεται άμεσα, και όχι αργότερα από πέντε (5) 
ημέρες από το Δελτίου Ελέγχου, Πράξη Επιβολής Προ¬ 
στίμου, με την οποία προσδιορίζεται, σύμφωνα με τα 
οριζόμενα στα ανωτέρω άρθρα 1 και 2 της παρούσης, 
το ύψος της κύρωσης (προστίμου) που αντιστοιχεί στην 
βεβαιωθείσα παράβαση. Η πράξη επιβολής προστίμου 
κατά τα ανωτέρω κοινοποιείται, με απόδειξη, στον πα¬ 
ραβάτη. 

β) Η Πράξη Επιβολής Προστίμου, για την επιβολή των 
ανωτέρω κυρώσεων των άρθρων 1 και 2 της παρούσας 
από τον αρμόδιο Επιθεωρητή Εργασίας, αποτελεί νό¬ 
μιμο τίτλο για την είσπραξη του προστίμου. 

Το πρόστιμο καταβάλλεται στην αρμόδια Δημόσια Οι¬ 
κονομική Υπηρεσία (Δ.Ο.Υ.) και εισπράττεται ως δημόσιο 
έσοδο, σύμφωνα με τις διατάξεις του Κώδικα Είσπραξης 
Δημοσίων Εσόδων, όπως ισχύει, μέσα σε προθεσμία 
δέκα εργασίμων ημερών (10) από την ημερομηνία επί¬ 
δοσης της Πράξης Επιβολής Προστίμου. 


γ) Στην περίπτωση εμπρόθεσμης καταβολής του βε¬ 
βαιωμένου προστίμου από την παραβάτρια επιχείρηση / 
εργοδότη, παρέχεται έκπτωση ποσοστού τριάντα τοις 
εκατό (30%) επί του επιβληθέντος προστίμου για τις 
παραβάσεις που απαριθμούνται στα άρθρα 1 και 2 της 
παρούσας, διαφορετικά η έκπτωση δεν ισχύει. Στην πε¬ 
ρίπτωση αυτή, η εργοδότρια / επιχείρηση υποχρεούται 
εντός πέντε (5) εργασίμων ημερών από την επομένη 
της καταβολής του προστίμου στη αρμόδια Δ.Ο.Υ. να 
καταθέσει στην αρμόδια υπηρεσία του ΣΕΠΕ το σχετικό 
πρωτότυπο διπλότυπο είσπραξης. 

δ) Κατά της Πράξης Επιβολής Προστίμου ασκείται 
προσφυγή ουσίας ενώπιον του αρμόδιου Διοικητικού 
Πρωτοδικείου μέσα σε εξήντα ημέρες από την επίδοσή 
της. Μέσα στην ίδια προθεσμία η προσφυγή κοινοποιεί¬ 
ται με μέριμνα του προσφεύγοντος και με ποινή απαρα- 
δέκτου στην αρμόδια υπηρεσία του Σ.ΕΠ.Ε. Η προθεσμία 
για την άσκηση της προσφυγής και η άσκηση αυτής 
δεν αναστέλλουν την εκτέλεση της πράξης επιβολής 
προστίμου. 

Άρθρο 4 

Υπολογισμός αριθμού εργαζομένων σε περιπτώσεις 
επιχειρήσεων / εργοδοτών με παραρτήματα, 
υποκαταστήματα ή χωριστές εγκαταστάσεις 

Γ ια την επιβολή των κυρώσεων (προστίμων) που ορί¬ 
ζονται στις περιπτώσεις I α) και I β) του άρθρου 2 της 
παρούσας σε επιχειρήσεις / εργοδότες με παραρτήμα¬ 
τα, υποκαταστήματα ή χωριστές εγκαταστάσεις, λαμ- 
βάνεται υπόψη ο αριθμός των εργαζομένων στον τόπο 
διενέργειας του ελέγχου. 

Άρθρο 5 

Ισχύς της απόφασης 

Η απόφαση αυτή ισχύει από 15.9.2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Αυγούστου 2013 

ΟΙ ΥΠΟΥΡΓΟΙ 

ΕΡΓΑΣΙΑΣ, ΥΦΥΠΟΥΡΓΟΣ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ ΚΟΙΝΩΝΙΚΗΣ ΑΣΦΑΛΙΣΗΣ 

ΚΑΙ ΠΡΟΝΟΙΑΣ ΚΑΙ ΠΡΟΝΟΙΑΣ 

ΙΩΑΝΝΗΣ ΒΡΟΥΤΣΗΣ ΒΑΣΙΛΕΙΟΣ ΚΕΓΚΕΡΟΓΛΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οί.ξΐι·) 


Ηλεκτρονική Διεύθυνση: Η11ρ://νννννν.β1.9ΐ' - β-πιαϊΙ: ννβόπΐ33ΐβΓ.βΙ@βί·9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02020622308130004 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































